**Δραστηριότητες Φιλαναγνωσίας - Ο Ισίδωρος και ο Ναυαγός, Αμάντα Μιχαλοπούλου**

***Ο Ισίδωρος και ο Ναυαγός***
**Αμάντα Μιχαλοπούλου
Εικονογράφηση: Σοφία Τουλιάτου
Πατάκης**

 **Υπόθεση**

Ο Ισίδωρος είναι ένα εννιάχρονο αγόρι που βαριέται και του λείπει ο μπαμπάς του που συνέχεια δουλεύει. Μια μέρα αποφασίζει να γράψει σε ένα ναυαγό που πρέπει κι εκείνος να βαριέται επίσης. Βάζει το γράμμα του σ' ένα μπουκάλι πορτοκαλάδας και το δίνει στον πατέρα του, να το ρίξει στη θάλασσα. Και αναπάντεχα έρχεται απάντηση! Έτσι, αρχίζει η αλληλογραφία του Ισίδωρου με το ναυαγό, η πιο μυστηριώδης περιπέτεια της ζωής του.

**Δραστηριότητες πριν την ανάγνωση**

* Με βάση τον τίτλο αναρωτιόμαστε και φανταζόμαστε ποιος είναι ο Ισίδωρος.
* Τι είναι ο ναυαγός, πώς τον φανταζόμαστε και πού νομίζουμε ότι μένει.Μπορούμε να τον ζωγραφίσουμε.
* Συζητάμε για ιστορίες ναυαγών που έχουμε ακούσει και τις καταγράφουμε.
* Αναρωτιόμαστε για το ποια σχέση μπορεί να έχει ο Ισίδωρος με το ναυαγό.

**Δραστηριότητες μετά την ανάγνωση του βιβλίου**

* Συζητάμε ξανά για τη σχέση του Ισίδωρου με το ναυαγό, αφού έχει αποκαλυφτεί η ταυτότητά του.
* Παίζουμε τα παιχνίδια που έπαιζε ο Ισίδωρος στο βιβλίο, για να μη βαριέται (ζωγραφίζουμε πρόσωπα όπως τα φανταζόμαστε σε σχέση με τα επίθετά τους, παίζουμε κουτσό, κρυφτό, μετράμε τα πλακάκια ενός δωματίου, κάνουμε αντιστοιχίσεις).
* Επινοούμε τα δικά μας φανταστικά παιχνίδια, τα συγκεντρώνουμε και φτιάχνουμε το δικό μας "Βιβλίο της αντιβαρεμάρας".
* Ζωγραφίζουμε με χρώμα ή ασπρόμαυρα ό,τι μας άρεσε από το βιβλίο.
* Γράφουμε το δικό μας γράμμα στο δικό μας φανταστικό ναυαγό.